Lapinunikko

Lapinunikko eli kuolanunikko (Papaver lapponicum) on pohjoisilla arktisilla alueilla kasvava unikkolaji. Se on monivuotinen ruoho, jonka maitiaisneste on keltaista. Se kasvaa 12–20 senttimetriä korkeaksi. Lehdet ovat pitkäruotiset, pariliuskaiset, villakarvaiset, lehtiliuskat ovat kapeansuippoja. Lehtiruusukkeen keskeltä kohoava kukkaperä on ruskea- ja myötäkarvainen. Kukat ovat vaaleankeltaisia ja terälehdet karisevat nopeasti. Hedelmä on liereä kota, pituus 10–18 mm. Pohjoismaissa lapinunikko esiintyy harvinaisena Pohjois-Norjassa Jäämeren rannikolla. Se kasvaa kalkkisoraikoilla. Norjassa kasvavat lapinunikot on erotettu omaksi alalajiksi (subsp. kvaenangense), joka kuitenkin yhdistetään lajin laajemmin levinneeseen tyyppialalajiin (subsp. lapponicum).

Lähteet 

Unikot